Είμαι πραγματικά πολύ χαρούμενος που μου δίνεται η ευκαιρία να γράψω μία κριτική για τον Γιώργο και το σπίτι που διαθέτει στην Τήνο. Ο Γιώργος υπήρξε υποδειγματικός οικοδεσπότης για εμάς και μας έκανε από την αρχή μέσω της επικοινωνίας που είχαμε να αισθανθούμε το ενδιαφέρον και τη διάθεση του να έχουμε μια πολύ ευχάριστη διαμονή ενώ αξιοσημείωτη υπήρξε και η ταχύτατη ανταπόκριση του σε κάθε μας ερώτηση σχετική με το σπίτι ή το νησί. Το σπίτι ήταν ιδανικό από πολλές απόψεις με κύρια προτερήματα την ησυχία, την καταπληκτική θέα, τους χώρους και την κοντινή απόσταση από την Χώρα αλλά και την αγαπημένη μας παραλία (παχιά άμμος). Το σπίτι ήταν εξοπλισμένο και διέθετε όλα τα απαραίτητα υπερκαλύπτοντας της ανάγκες των 10ήμερων διακοπών της πενταμελούς μας οικογένειας κάτι που βρίσκουμε εξαιρετικά σπάνια σε άλλα σπίτια. Θα κλείσω προτείνοντας ανεπιφύλακτα το συγκεκριμένο σπίτι σε όποιον επιθυμεί να ταξιδέψει στην πανέμορφη Τήνο. Γιώργο σ΄ευχαριστούμε και ανυπομονούμε να επιστρέψουμε πάλι!